et da da da da da sv da da da da en da da da da nb da da sv da da da en en
Svanholm-Herning mindre vandsky end KB-Ishøj - Svanholm Cricketklub
Torsdag d. 30. maj 2019 kl. 19:10 af Henrik Pfaff
Svanholm-Herning blev gennemført i søndags trods en forfærdelig vejrudsigt, regn i begyndelsen lidt snusk i midten og regn til sidst. Ude på Albertslunds bane aflyste de – kunne ikke stå fast. Der må være brugt glidemidler i græsset derude.
Vi gik først til gærdet - ret modigt, da der var alle muligheder for at Herning kunne få en afkortet halvleg og en targetscore. Så ved man aldrig hvad det ender med.
Da skyerne trak sammen og regnen kom igen efter 30 overe havde vi beskedne 108 for tre gærder. Bolden var tung efter at have suget vand, banen var langhåret, så det var ikke nemt. Havde det været Hernings target, kunne alt være sket. Men nu klarede det op, så det blev tid til yderligere 10 overe.
Her gik Zishan Shah (67x) og Mads Henriksen 29) til vaflerne, så vi endte med 190/5 på de 40 overe, det kunne blive til i alt. Forinden havde Jonas Henriksen og Hamid Shah scoret henholdsvis 39 og 30 – altså en sjælden kamp, hvor Hamid Shah ikke var topscorer, men så var det jo godt, at havde brormand.
Zishan Shah square cutter
Mads Henriksen, altid en fornøjelse at fotografere
Åbningsbowlerne havde ingen succes og Herning havde 30 efter 9 overe uden fald. Deres afløsere Hamid Shah (2/15), der altid er mand for et gennembrud og hans makker i den anden ende Prateek Karr, som er kommet fra Copenhagen, fik for første gang rigtig lejlighed til at vise sit værd. Lenght, line, præcision, god fart og godt opspring. Hvad kan man forlange mere – 3/22 på 8. Omkring de 70/5 var det tid for spinnerne og vores junior Abdullah Mahmood fik et af sine bedste resultater (3/19), mens Hasan Rashid sluttede af med sine legspinnere (2/10).
Pratek Kerr, den mand har spillet meget cricket i Indien
Abdullah fik hjælp af et fantasigreb af Wahab Hashmi, der løb 20 - 30 meter og greb et sekserslag lige foran screenen ( på grund af en håndskade holdt han pause fra keeperiet), hvorefter han tabte en ”sitter” på samme bowler. Herning ude for 115.
Svanholm II og Ishøj II sørgede for, at dommerne måtte levere næsten fuld arbejdsdag. En bred gærdeside hos os producerede først 227. Åbnerne Said Alam (35) og Lucky Ali 23) skiltes ved 50 efter 11 overe. Musa Mahmood fulgte op med 20 og Bobby Malik med 26, men 161/6 efter små 40 overe var ingen garanti.
Så tog anføreren Raja Khan fat og under hans formentligt største halvleg for klubben præsenterede han alverdens forskellige stød – mange ikke i instruktionsbogen – og endte med 60 på 43 bolde. Vores total blev 227.
Raja Khan, her som dommer dagen efter
Ishøj-folkene kæmpede stædigt imod uden at komme tæt. 162 blev det til. Amod Mahajan snuppede de 3 sidste for 19, mens de højere oppe i hierakiet sig befindende gærdespillere blev delt mellem Asad Shah, Sami Ahmad og Said Alam, der alle tog 2 gærder for henholdsvis 20,24, og 32.
Lørdag spilles 1. holdet T 20 mod KB på Svanholm Park fra kl. 11.00. Bagefter spiller Albertslund og Ishøj sammesteds. 2. holdet møder på bane 2 Kolding.
Der er et antal DCF- arrangementer på Svanholm Park i denne uge. Torsdag og fredag spiller fire DCF U-19 og DCF U 17 hold mod hinanden og søndag mødes på græspitchen to DCF-hold i en træningskamp før turen til Guernsey.